Βενιζελικά Λήμνου
Βήμα βήμα η συνταγή για τα περίφημα «βενιζελικά», τα μικρά φοντανάκια της Λήμνου με το λευκό γλάσο που πήραν το όνομά τους από τον Ελευθέριο Βενιζέλο.
550 γρ. αμύγδαλα λευκά, ψιλοτριμμένα, 130 γρ. καρύδια, χοντροτριμμένα, 50 γρ. κουβερτούρα σε σταγόνες, 60 γρ. κακάο, 50 ml λικέρ κουαντρό, 150 γρ. ζάχαρη άχνη, 60 γρ. βυσσινάδα (τη ζυγίζουμε αραιωμένη), 1 κιλό έτοιμο λευκό γλάσο royal icing (πωλείται σε μαγαζιά με πρώτες ύλες ζαχαροπλαστικής) ή βανίλια υποβρύχιο
Βάζουμε όλα τα υλικά (εκτός από το γλάσο) στο μίξερ και ζυμώνουμε με τον γάντζο μέχρι να ομογενοποιηθεί το μείγμα και να μπορούμε να το πλάσουμε.Πλάθουμε μπαλάκια σε μέγεθος καρυδιού.Τα τοποθετούμε πάνω σε έναν δίσκο που έχουμε στρώσει με λαδόκολλα και τα αφήνουμε στο ψυγείο για 2-3 ώρες.Αν δεν προμηθευτούμε έτοιμο γλάσο, λιώνουμε τη βανίλια υποβρύχιο σε κατσαρολάκι, σε χαμηλή φωτιά, ανακατεύοντας συνεχώς μέχρι να γίνει ένα λείο λευκό γλάσο. Το αποσύρουμε και αφήνουμε να κρυώσει ελαφρώς. Ρίχνουμε μέσα σε αυτό τα μπαλάκια. Με ένα πιρούνι τα μαζεύουμε και τα ακουμπάμε ξανά στον δίσκο, πάνω σε λαδόκολλα, ώσπου να στεγνώσει το γλάσο.Διατηρούνται σε σκιερό και δροσερό μέρος.
Αμύγδαλα,Ζάχαρη,Κακάο